༔ གཉིས་མེད་དོན་གྱི་ཕྱག་རབ་ལྟ་བ་ལ་
མཇའ་བའི་ཕྱག འབྲིང་བསྒོམ་པ་ལ་གོམས་པའི་ཕྱག ཐ་མ་མོས་གུས་གསུམ་ལྡན་གྱི་ཕྱག་བགྱིའོ
མ་རིག་ཀུན་གཞིའི་བག་ཆགས་ཀྱིས༔ གཟུང་འཛིན་འཁོར་བའི་ཁ་བརྒྱུད་པའི༔
འཁྲུལ་སྣང་བདེན་ཞེན་འགྲོ་བ་རྣམས༔ བདེ་ཆེན་ལམ་དུ་ཁ་དྲངས་པའི༔
གདམས་པ་འཁྲུལ་སྣང་དབྱིངས་གྲོལ་བསྟན༔ ལས་དང་སྨོན་ལམ་ལྡན་པའི་
ཚོགས༔ འདི་ཉིད་ཉམས་སུ་ལེན་པ་ལ༔ ཐུན་མོང་བློ་སྦྱོང་ཐམས་ཅད་ནི༔
རྒྱུད་ལ་ཁེལ་ངེས་བར་དུ་བསྒོམ༔ ཐུན་མིན་བླ་མའི་རྣམ་འབྱོར་ནི༔ ཉིན་
མཚན་དུས་དྲུག་ཉམས་སུ་བླངཿ༔ དེ་ནས་རྨི་ལམ་སྦྱངས་བའི་ཚུལ༔ དབེན་
གནས་ས་མཐོ་ཉམས་དགའ་བ༔ གྲུབ་ཆེན་གོང་མའི་ཞབས་བཅག་སརཿ
གྲོགས་བཟང་རྡོ་རྗེའི་མཆེད་པོ་དང༔ གནས་ཁང་ནོར་རྫས་མེད་པའི་ནངཿ༔
མལ་སྟན་བདེ་འབོལ་སྔས་མཐོ་བ༔ གཅོང་ཅན་སྔོ་ཡི་ཟས་སྤངས་ཤིངཿ
63

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
འཚོ་བ་ལ་སོགས་ཉེར་མཁོ་བསགས༔ སྐུ་གསུང་ཐུགས་ཀྱི་རྟེན་རྣམས་
བཀྲམ༔ དམ་ཚིག་ཉམས་ཆག་བཤགས་སྦྱངས་བརྩོནཿ༔ དབང་ཞུས་དབང་
བླང་སྡོམ་པ་སྲུང༔ ཚོགས་དང་གཏོར་མ་ཡས་གླུད་བསྔོས༔ རྨི་ལམ་འོད་
གསལ་དབྱིངས་སྦྱངས་ཕྱིར༔ འདུན་པ་གཏད་ལ་འཕྲིན་ལས་བཅོལ༔ དེ་
ནས་རྣལ་འབྱོར་རིམ་པ་ལ༔ ཉིན་མོ་སྲོག་རྩོལ་རླུང་དང་ནི༔ སྒྱུ་ལུས་སྦྱངས་
པའི་ཚུལ་དང་གཉིས༔ དང་པོ་རང་ཉིད་རྡོ་རྗེ་སེམས༔ སྐུ་མདོག་དམར་པོ་
བྱུ་རུའི་མདོག༔ ཞལ་གཅིག་ཕྱག་གཉིས་ཞབས་སྐྱིལ་ཀྲུང༔ ཞི་འཛུམ་སྒེག་
པའི་ཉམས་རྒྱས་ཤིང༔ ཕྱག་གཉིས་རྡོ་རྗེ་དྲིལ་བུ་བསྣམས༔ སྙེམས་མ་དམར་
མོ་ ཡུམ་དང་ འཁྲིལ༔ ལོངས་ སྤྱོད་རྫོགས་ སྐུའི་ ཆས་ ཀྱིས་བརྒྱན༔ འཇའ་
ཟེར་འོད་ཕུང་རབ་ཏུ་འཁྲིགས༔ པདྨ་ཉི་ཟླའི་གནད་ལ་བཞུགས༔ ཕྱི་སྣོད་
མངོན་པར་དགའ་བའི་ཞིང༔ ནང་བཅུད་རྡོ་རྗེ་སེམས་དཔའི་དལ༔
དག་
པ་རབ་འབྱམས་ཆེན་པོར་བསྒོམ༔ སྐུ་དབུས་དྲང་པོཪ་རྩ་དབུ་མ༔ མཚན་
ཉིད་བཞི་ལྡན་སྐུ་གསུམ་མདོག༔ ཡར་སྣེ་འོག་མིན་འཁོར་ལོ་ཧར༔ མར
སྣེ་སྲིད་པའི་འཁོར་ལོར་ཟླུམ༔ — གཡས་གཡོན་རོ་རྐྱང་ཐབས་ཤེས་རྩ
བདེ་ཆེན་འཁོར་ལོ་ལ་སོགས་པའི༔ གནས་ལྔར་འཁོར་ལོ་ལྔ་པོ་གསལ༔
གཡས་གཡོན་ཆ་མཉམ་རླུང་དུག་བསལ༔ དེ་ནས་སྙིང་གར་འོད་ལྔའི་ཀློངཿ
ཀུན་ཏུ་བ༴
་བཟང་པོ་མཉམ་བཞག་ཅན༔ ཐུགས་ཀར་ཨ་ཡིག་དཀར་པོ་ལཿ
དྭངས་མའི་རླུང་གསུམ་སྦྱོར་བ་བཞིས༔ ཚེ་དང་དཔལ་འབྱོར་གྱི་དྭངས་མ་སེར་པོ་གསེར་ཞུན་
ལྟ་བུ༔ ཁམས་དང་བཅུད་ཀྱི་དྭངས་མ་དཀར་པོ་ཤེལ་ལྟ་བུ། བདེ་བ་དང་མེའི་དྭངས་མ་དམར་པོ་ཟངས་
64

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་མན་ངག་ཞལ་གདམས་ཀྱི་སྐོར།
ཨ
ལྟ་བུ།
ཀ་ནས༔
ཡང་ཡང་རླུང་གིས་དྭངས་མ་བསྟིམ༔ སླར་ཡང་ཀུན་བཟང་ཐུགས་
འོད་དམར་མེ་ཡི་རང་བཞིན་འགྲོས༔ གནས་དྲུག་མ་དག་རྩ་མདུད་
དྲུགཿ ཨཏིཿསུཾཏྲཿཔྲཿདུཿའི་ཚུལ གནས་པའི་སྒྲིབ་སྦྱང་མདུད་པ་བཤིག༔
རིགས་དྲུག་དོང་སྤྲུག་སྔགས་དྲུག་བཟླ༔ གནས་ལྔར་རིགས་ལྔའི་ཞིང་ཁམས་
གསལ༔ རྒྱུན་དུ་བུམ་པ་ཅན་རླུང་བཟུང༔ འབྲུ་གསུམ་རྡོ་རྗེའི་བཟླས་པ་བྱ
རྩ་ཐིག་རླུང་གསུམ་འབྱོང་བ་ན༔ རླུང་སེམས་དབུ་མར་ཐིམ་པའི་མཐུས༔
རྟགས་དྲུག་སྟོང་བཞིའི་འོད་གསལ་འཆར༔ དེ་ཡི་ངང་ལ་མཉམ་པར་བཞག༔
སླར་ཡང་སྒྱུ་མའི་ལྷ་སྐུར་ལྡང༔ དེ་ནས་སྒྱུ་ལུས་བསྒོམ་པ་ནི༔ དག་དང་མ་དག་
གཉིས་སུ་ཕྱེས༔ དང་པོ་བདེ་ཆེན་འཁོར་ལོའི་དལ༔ བླ་མ་རྡོ་རྗེ་སེམས་
དཔར་བསྒོམས༔ གསོལ་བཏབ་དབང་བླང་ཡིག་བརྒྱ་བཟླ༔ ཕྱི་སྣོད་འཇིག་
རྟེན་ནང་བཅུད་ཚོགས༔ འདོད་ཡོན་ལྔ་ཡི་ཡུལ་སྣང་ཀུན༔ དོན་ལ་བདེན་
པར་མ་གྲུབ་ཅིང༔ མཛེས་པའི་གཟུགས་ཀྱང་གཟུགས་བསྙན་འདྲ༔ སྨྲ་
བའི་ཚིག་ནི་བྲག་ཆ་བཞིནཿ༔ འདོད་ཡོན་སྣང་བ་ནམ་མཁའི་འཇའ༔ གྲུབ་
མ་མྱོང་བ་རྨི་ལམ་ཡུལ༔ མངོན་པར་ཞེན་པ་སྒྱུ་མའི་དཔེ༔ ཡིད་ནི་མི་བརྟན་སྨིག་
རྒྱུའི་ཚུལ༔ ཡུལ་ནི་དྲི་ཟའི་གྲོང་ཁྱེར་ལ༔ བདག་རྐྱེན་གཞན་གྲུབ་ཆུ་ཟླ་ལྟརཿ
འཁྲུལ་སྣང་འཁོར་བ་མིག་ཡོར་བཞིན སྐད་ཅིག་མི་རྟག་ཆུ་བུར་འདྲ
བདེན་གྲུབ་མེད་པའི་ཚུལ་ལ་བརྟགས༔ ལུས་ནི་གཟུགས་བརྙན་ལྟ་བུར་
སྦྱངཿ ངག་ནི་བྲག་ཆ་ལྟ་བུར་བརྗོདཿ སེམས་ནི་སྨིག་རྒྱུ་ལྟ་བུར་བསྒོམཿ
སྒྱུ་མའི་མིག་འཕྲུལ་བཞིན་དུ་བལྟ༔ མཉམ་བཞག་དུས་ན་འཁོར་འདས་ཀྱི
65

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
གཞི་རྩ་སེམས་ཉིད་གཅིག་པུར་བལྟ༔ རྗེས་ཤེས་རྗེས་སྣང་སྐྱུ་མར་སྦྱང༔
གཉིས་པ་དག་པའི་སྒྱུ་ལུས་ནི༔ ལྷ་སྐུ་གྱང་ལོག་གཟུགས་བརྙན་ལ༔ ཡུན་རིང་
བལྟས་ཏེ་ཡིད་ཡུལ་བསྒོམ༔ གསལ་དག་བརྟན་པའི་ཚད་ལྡན་པ༔ བདག་
ལུས་ལྷ་རུ་གསལ་བ་ཡི༔ ཕྱི་སྣོད་གཞལ་ཡས་ནང་བཅུད་ལྷ༔ གཅིག་དང་
དུ་མར་སྤྲུལ་བསྒྱུར་དང་༔ ཆེ་ཆུང་དམིགས་པས་རྩལ་སྦྱང་ནས༔ སྣང་སྟོང་ཟུང་
འཇུག་ལྷ་སྐུ་ཉིད༔ སྒྱུ་མའི་དཔེ་བཅུའི་རོལ་བར་བལྟ༔ བྱིང་རྨུགས་འཐིབ་
པའི་སྐྱོན་བསལ་ནས༔ རྗེས་སུ་གཏུམ་མོའི་སྐབས་ལྟ་བུའི༔ སྟོང་བཞིས་
དྲངས་བའི་འོད་གསལ་ངང༔ ཅི་ནུས་བར་དུ་མཉམ་པར་བཞག༔ འོད་གསལ་
ངང་ལས་རྗེས་ཐོབ་ནི༔ བདག་ལུས་སྣང་སྟོང་ལྷ་ཡི་སྐུ སྒྱུ་མ་ལྟ་བུའི་སྐུར་
བཞེངས་ནས༔ ཐུགས་ཀའི་ཨཱཿལ་ཤེས་པ་གཏད༔ བསྡུ་ལྡང་ཡང་ཡང་
རྩལ་སྦྱང་བས༔ རྨི་ལམ་དང་ནི་བར་དོའི་སྐབས༔ སྒྱུ་མ་ལྟ་བུའི་ལྷ་སྐུར་
བཞེངས༔ འདི་ནི་གལ་ཆེའི་ཚུལ་དུ་སྦྱང༔ མཚན་མོའི་རྣལ་འབྱོར་རིམ་པ་
གཉིས༔ དགའ་བཞིས་དྲངས་པའི་འོད་གསལ་དང༔ རྨི་ལམ་འོད་གསལ་
དབྱིངས་སྦྱངས་བསྟན༔ དང་པོའི་ལས་རིམ་ལོགས་སུ་གབ༔ གཉིས་པ་རླུང་
དང་འདུན་པའི་སྟོབས༔ རྨི་ལམ་འོད་གསལ་དབྱིངས་སྦྱངས་ཐབས༔ མགྲིན་
པའི་དབུས་སུ་བླ་མ་བསྒོམ༔ གསོལ་བ་དྲག་ཏུ་བཏབ་པའི་མཐུས༔ ཡི་གེ་
འབྲུ་ལྔའི་རྣམ་པར་འགྱུརཿ ཨོྃ་མཐིང་། ཨ་དཀར། ནུ་སེར། ཏ་དམར། ར་ལྗང་། དེ་
ཡིས་ངང་དུ་གཉིད་ཟིན་དུས༔ རྨི་ལམ་ཟིན་ནམ་མ་ཟིན་བརྟག༔ ཞག་རེ་
བཞིན་དུ་གྲངས་མང་བསྒོམ༔ ཞག་བདུན་བར་དུ་བསྒོམ་ནས་ཀྱང༔ ངོས་
66

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་མན་ངག་ཞལ་གདམས་ཀྱི་སྐོར།
ཨ
མ་ཟིན་ན་དམིགས་པ་བསྒྱུར༔ སྲབ་འཐུག་ཆ་མ་སྙོམ་པའི་གཉིད༔ སྲབ་པ་དུས་
རྐྱེན་སྟོན་ནམ་དགུན། གནས་རི་རྩེ་དུར་ཁྲོད། ཡ་ང་བའི་གནས། གྲོགས་རྐྱེན་བྱིས་པ་ཁྱི་དང་གྲོགས་
པོ། ཟས་སྐྱེན་གཅོང་ཅན། གོས་སྐྱོན་སྲབ། ཆ། འཐུག་པ་དུས་རྐྱེན་དཔྱིད་དབྱར། གནས་རི་ཀླུང་ཁང་
སྦུབ། གྲོགས་མེད་པ། ཟས་སྐྱོན་བཅུད་ཅན། གོས་སྐྱོན་འཐུག ཆ། འཁོར་ལོ་གསུམ་གྱི་ལྟེ་
བ་རུ༔ ཐིག་ལེའམ་ནི་ཐུགས་སྲོག་བསྒོམ༔ རྐྱེན་ནམ་སྒྲིབ་པའི་གེགས་
ལས་ནི༔ ཅི་ལྟར་འབད་ཀྱང་འབྲས་མ་བྱུང༔ སྤྱི་བོར་བདེ་ཆེན་གྱི་འཁོར་ལོ།
གསང་གནས་བདེ་སྐྱོང་གི་འཁོར་ལོ་གཉིས་ཀྱི་དབུས་སུ་ཐིག་ལེ་ནག་པོ་རེ་བསྒོམ། ཡང་ན་ཧཱུྃམཐིང༌།
མགྲིན་པ་ཐིག་ལེ་དམར་པོའམ་ཧཱུཾ༔དམར། གནས་ལྔའི་ཕྱག་མཚན་བསྒྱུར་བ་དང༔
བདུད་གཅོད་བསྒོམ་དང་ཡུལ་ལ་བརྟེན༔ ཉིན་མོ་ཡུལ་ཡ་ང་འཇིགས་རུང་དང་ལྷ་ཁང་
གི་ལྷ་དགེ་འདུན་འདུ་བའི་གཙུག་ལག་གི་སྒོ་དྲུང་དུ་ཉལ། ཕལ་ཆེར་གནད་དེས་སེལ་ཀྱང་
སྲིད༔ གཞན་ཡང་རྨི་ལམ་འབྱམས་པའི་སྐྱོནཿ༔ སད་པར་གྱུར་ན་སྙིང་ཀ་དངཿ༔
གསང་བའི་གནས་སུ་ཐིག་ལེ་བསྒོམཿ འཁྲུལ་སྣང་དྲག་ན་སྣང་སྲིད་ཀྱི
ཆོས་རྣམས་སྒྱུ་མ་ལྟ་བུར་བལྟ༔ རང་ལུས་དཀར་དམར་ཐིག་ལེའི་སྦུབསཿ
འོད་ལུས་མགྲིན་པར་ཡི་གེ་བསྒོམ༔ བརྗེད་དུ་ཤོར་ན་སྨིན་མཚམས་སུ༔
ཐིག་ལེ་འོད་དམར་འཚེར་བ་གསལ༔ ལུས་ཀྱི་གནད་དང་སྒྲིབ་སྦྱང་བརྩོན༔
གཉིད་མ་བྱུང་དང་རྨི་ལམ་ཡལ༔ སྟོང་པར་འབྱམས་ན་རྡོ་རྗེའི་རྩེར༔ ཐིག་ལེ་
ནག་པོར་སེམས་གཏད་ཅིང༔ འདུན་པ་དྲག་ཏུ་གཅུན་པ་ཀློདཿ༔ སླར་ཡང་
མགྲིན་པའི་ཡི་གེ་ལྔའི༔ འོད་ཀྱི་ལུས་ཀུན་ཁྱབ་པར་དམིགས༔ འདུན་དང་
རྩོལ་བ་ཞན་པ་ཡིས༔ རྨི་ལམ་ཟིན་ནའང་སླར་ཞན་ན༔ ངེས་འབྱུང་སྐྱོ་ཤེས་
རབ་བསྒོམ་ནས༔ སྙིང་ཀར་ཨཿཡིག་དཀར་པོ་གསལ༔ ཟས་གོས་གནས་
67

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
མལ་གྲོགས་ལ་སོགསཿས༔ རྨི་ལམ་ཟིན་པའི་ཐབས་ལ་བརྩོན༔ འཇམ་ རྩུབ་
གཉིས་ཀྱི་ཟིན་པར་བཤད༔ ཡིད་ལ་དགའ་བའི་ནོར་ལོངས་སྤྱོད༔ དེ་སོགས་
རྙེད་དམ་དགའ་བ་ནཿ རྨི་ལམ་ཡིན་པར་ཤེས་པ་དང༔ དགྲ་དང་གཅན་ཟན་
མ་རུངས་ཚོགསཿ༔ གཡང་དང་འཇིགས་པ་འབྱུང་བའི་ཚེ༔ དེ་ལ་བྲེད་ནས་ཤེས་
པར་འགྱུརཿ༔ རྨི་ལམ་བདེན་མེད་འཁྲུལ་སྣང་ལ༔ གསོད་སོགས་གནོད་པ་
ཅིས་ཕྱིར་འབྱུང༔ ཐོག་བརྫི་དང་ནི་དྲག་དམིགས་བྱ༔ དེ་ནས་རྒྱུན་ཆད་མེད་
པ་རུ༔ དུས་རྣམ་ཀུན་ཏུ་རྨི་ལམ་བཟུང༔ ལོ་ཟླ་ཞག་གྲངས་ཐེམ་པར་འབད༔
བརྟན་པ་ཐོབ་པ་གནད་དུ་ཆེ༔ སྣང་སྲིད་སྒྱུ་མ་ལྟ་བུར་བལྟ༔ རྩལ་སྦྱང་
སྤྲུལ་བསྒྱུར་ཞིང་སྦྱང་ནི༔ རང་ཉིད་རྒྱལ་པོ་བྲམ་ཟེ་སོགས༔ མི་ཡི་རིགས་
སུ་སྤྲུལ་བ་དང༔ སྟག་སེང་ཁྱུང་འབྲུག་རི་བོ་ཆེ༔ ཁང་བཟང་སྐྱེད་ཚལ་འབྱུང་
བ་ལྔ རང་སྤྲུལ་བ་དང་གཞན་སྤྲུལ་པ༔ སྣང་སྲིད་སྣང་དང་མི་སྣང་བ༔
ཡི་དམ་སྐྱུ་མ་ལྟ་བུའི་སྐུ༔ ཕྲ་རགས་སྤྲུལ་བ་ཆེན་པོར་བསླབ༔ སྣང་སྲིད་གང་
སྣང་གཞན་དུ་བསྐྱུར༔ མ་དག་དག་པར་བསྒྱུར་བ་དང༔ དགྲ་གཤེད་འབྱུང་
བ་གྲོགས་སུ་བསྒྱུར༔ དུ་མ་གཅིག་ལ་གཅིག་དུ་མཿ སྣོད་བཅུད་ཞིང་ཁམས་
ལྷ་རུ་བསྐྱུར༔ ཡི་དམ་སྐུ་རུ་ཐམས་ཅད་བསྐྱུར༔ གང་དུ་སྣང་བའི་ཆོས་རྣམས་
ནི༴ མང་དུ་སྤེལ་ཞིང་བསྒྱུར་ལའང་སྤེལ༔ དེ་བཞིན་ཡི་དམ་ལྷ་དང་ནི༔
གཞལ་ཡས་ཁང་སོགས་མང་དུ་སྤེལཿ ཆོ་འཕྲུལ་ཆེན་པོ་སྟོན་པ་དངཿ
དངོས་ཡོད་དངོས་མེད་བཟློག་པ་དང༔ སྤེལ་འམ་རྩལ་སྦྱང་གནད་དུ་བསྣུནཿ༔
དེ་ནས་རྨི་སྣང་ཤར་མ་ཐག༔ རང་རིག་ཧཱུཾ་ཡིག་མཐིང་ཀ་བསྒོམ༔ ཕཊཿཀྱི་

ལཿ
68

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་མན་ངག་ཞལ་གདམས་ཀྱི་སྐོར།
བྱང་
སྒྲ་བཅས་གར་གཏད་སར༔ ཐོགས་པ་མེད་པར་འགྲོ་བར་བསམ༔ དང་པོ་
མདུན་རྒྱབ་གཡས་གཡོན་གྱི༔ རི་རྩེ་སོགས་ལ་རྩལ་སྦྱངས་ནས༔ བླ་མའི་
མདུན་དང་རྟེན་གྱི་དྲུང༔ གནས་ཡུལ་ས་སྤྱོད་ཞིང་ཁམས་ལ༔ ཆེས་ཆེར་རྩ་
སྦྱང་འགྲོ་བར་དམིགས༔ སླར་ཡང་ཤར་ཕྱོགས་མངོན་དགའི་ཞིང༔ ལྷོ་
ཕྱོགས་དཔལ་ལྡན་ནུབ་ཕྱོགས་ཀྱི༔ ཞིང་ཁམས་པདྨོ་རྣམ་པར་བཀྲམ༔
ཕྱོགས་ལས་རབ་རྫོགས་པའི་ཞིངཿ དེ་བཞིན་ཞིང་གི་གཙོ་བོ་ནི༔ སངས་
རྒྱས་རིགས་ལྔའི་ལྷ་ཚོགས་ཀྱི༔ ཞལ་མཇལ་གསུང་ཐོས་དབུགས་དབྱུང་
ནས༔ དབང་བསྐུར་ལུང་བསྟན་ཐོབ་པར་དམིགས༔ གནས་ལྔར་རླུང་སེམས་
རྩེ་གཅིག་གཏད༔ དེ་ལྟར་ཉིན་མོའི་རྣལ་འབྱོར་ནི༔ རྨི་ལམ་སྐབས་སུ་བསྒོམ་
བྱས་ནས༔ སྒྱུ་མ་ལྟ་བུའི་སྐུ་འགྲུབ་ཚེ༔ ལུགས་ལྡོག་དང་ནི་ལུགས་འབྱུང་
གི༔ རྟགས་དྲུག་སྟོང་བཞིའི་རིམ་པར་བསླབ༔ དང་པོ་དུ་བ་སྨིག་རྒྱུ་དང༔
མེ་ཁྱེར་མར་མེ་འབར་བ་སྟེ༔ ས་ཆུ་མེ་རླུང་ཐིམ་པའི་རྟགས༔ ཤིན་ཏུ་ཕྲ་
བའི་ཐིམ་རིམ་ནི༔ རྣམ་ཤེས་སྣང་བར་ཐིམ་པའི་རྟགས༔ དཀར་ལམ་འཆར་
ཞིང་གསལ་ཉམས་འཆར༔ སྣང་བ་མཆེད་པར་ཐིམ་པའི་ཚེ༔ དམར་ལམ་འཆར་
ཞིང་བདེ་ཉམས་ཤར༔ མཆེད་པ་ཉེར་ཐོབ་ལ་ཐིམ་དུས༔ ནག་ལམ་འཆར་
ཞིང་མི་རྟོག་ཉམསཿ ཉེར་ཐོབ་འོད་གསལ་ལ་ཐིམ་ནི༔ སྟོན་གནམ་སློང་
བྱེད་སྐྱོན་བྲལ་བཞིན༔ འོད་གསལ་རིག་པའི་ངང་དུ་བཞག༔ སླར་ནས་རྨི་
ལམ་སྣང་བ་ནི༔ རྟོག་པས་བར་མ་ཆོད་པའི་ངང༔ རྗེས་ཐོབ་སྒྱུ་མ་ལྟ་བུར་
ལྡང༔ སད་རྨི་གཉིས་སུ་འབྱུང་ལྡོག་གི༔ ཐིམ་རིམ་རྣམས་ནི་ཟིན་པར་བྱ༔
69

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་དྲུག་པ་རྡོ་རྗེ་ཆོས་མའི་གླེགས་བམ།
སྦྱང་བྱ་འཁྲུལ་བའི་བར་དོ་རྣམས༔ སྦྱོང་བྱེད་འོད་གསལ་སྐྱུ་མའི་ལྷ༔
སྦྱོང་འབྲས་སྐུ་གསུམ་མངོན་དུ་གྱུར༔ གནད་འདིར་བརྟེན་པའི་གང་ཟག་
རྣམས༔ འཆི་ཀ་འམ་ནི་བར་དོའི་སྐབས༔ གྲོལ་བར་འགྱུར་ལ་ཐེ་ཚོམ་མེད༔
རྡོ་རྗེ་སེམས་དཔའ་བདག་གི་བཀའ༔ གསང་སྔགས་བླ་མེད་ཁྱད་ཆོས་ཡིན༔
དམ་ཉམས་རྣམས་ལ་བཀའ་རྒྱ༔ཐོབ༔ བཀའ་འདི་སྔགས་ཀྱི་བདག་མོ་ཆེ
ཨེ་ཀ་ཙ་ཏིས་ཐུབ་པར་སྲུངསཿ འདི་འཕྲད་གང་ཟག་ལུས་ཅན་རྣམསཿ
གདོད་མའི་བཙན་ས་ཟིན་པར་ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་
རྒྱ༔ གུ་ཧྱ༔ བརྡ་ཐིམ༔ ཞེས་པའང་བཀྲ་ཤིས་ཡོངས་འདུས་ལུང་གི་ཆོས་སྒར་དུ་བདག་འདྲ་
དཔའ་བོ་ཆོས་དབྱིངས་རྡོ་རྗེས་རང་འདྲའི་བླུན་པོ་རྣམས་ལ་